**ԿԱՊԻՏԱԼ ՍՈՒԲՎԵՆՑԻԱՅԻ ՀԱՏԿԱՑՄԱՆ**

 **ՊԱՅՄԱՆԱԳԻՐ N 5**

ք. Իջևան 1 ապրիլի 2024թ.

 Հայաստանի Հանրապետությունը, ի դեմս Հայաստանի Հանրապետության Տավուշի մարզպետի աշխատակազմի գլխավոր քարտուղար Ա. Գևորգյանի, որը գործում է մարզպետի աշխատակազմի կանոնադրության հիման վրա /այսուհետ Նվիրատու/, մի կողմից, և Հայաստանի Հանրապետության Տավուշի մարզի Դիլիջանի համայնքապետարանը, ի դեմս համայնքի ղեկավար Դ. Սարգսյանի, որը գործում է համայնքապետարանի կանոնադրության հիման վրա /այսուհետ Նվիրառու/, մյուս կողմից, առաջնորդվելով Հայաստանի Հանրապետության կառավարության 2023 թվականի դեկտեմբերի 28-ի թիվ 2323-Ն որոշման պահանջներով և հիմք ընդունելով Հայաստանի Հանրապետության կառավարության 21.03.2024թ. թիվ 414-Ն որոշումը կնքեցին սույն պայմանագիրը հետևյալի մասին.

1. Պայմանագրի առարկան
	1. Սույն պայմանագրով Նվիրատուն Նվիրառուին է հատկացնում 73 179 000 (յոթանասուներեք միլիոն մեկ հարյուր յոթանասունինը հազար) ՀՀ դրամ կապիտալ սուբվենցիա Դիլիջան համայնքի Կամարինի 1 հասցեից Օրջոնիկիձե 57 - Կամարինի 37 հասցեի ճանապարհահատվածի վերանորոգման աշխատանքների համաֆինանսավորման նպատակով, որի կատարման վերջնաժամկետ է համարվում ս/թ դեկտեմբերի 1-ը:

1.2 Նվիրատուի կողմից ֆինանսական միջոցները տրամադրվելու է ծրագրի շրջանակներում կնքված պայմանագրերի շրջանակներում ներկայացված ծախսերը հիմնավորող փաստաթղթերի առկայության պարագայում` այն տոկոսային հարաբերակցությամբ, ինչ տոկոսային հարաբերակցությամբ նշված է սուբվենցիոն հայտում:

1.3 Համայնքի կողմից Նվիրատուի հատկացված ամբողջական գումարը կապալառուին է փոխանցվում ավարտական փաստաթղթերի (ավարտական ակտեր) առկայության դեպքում:

1. Սուբվենցիան տրամադրելու և ծախսելու կարգը

2.1 Սույն պայմանագրի 1.1 կետում նշված միջոցները պետք է ծախսվեն բացառապես սույն պայմանագրի 1.1 կետում նշված նպատակներին համապատասխան։

2.2 Նվիրառուն պետք է 1.1 կետում նախատեսված գնումը կատարի ,,Գանձապետական համակարգի մասինՙՙ, ,,Հաշվապահական հաշվառման մասինՙՙ, ,,Գնումների մասինՙՙ և ,,Տեղական ինքնակառավարման մարմինների մասինՙՙ ՀՀ օրենքներով սահմանված պահանջներին համապատասխան և պահանջի դեպքում հնարավորություն տա Նվիրատուի ներկայացուցչին ծանոթանալու գնման գործընթացի հետ կապված փաստաթղթերին:

2.3 Պայմանագրի 1.1 կետում նշված նպատակների իրականացումից հետո Նվիրառուն պարտավոր է հնգօրյա ժամկետում՝

 ա/ չօգտագործված գումարը հետ վերադարձնել ՀՀ պետական բյուջե

 բ/ Նվիրատուին ներկայացնել վերջնական հաշվետվություն:

2.4 Նվիրատուի կողմից հատկացված գումարը կամ դրա մի մասը ոչ նպատակային օգտագործման դեպքում այն համայնքի բյուջեից ենթակա է հետ գանձման ՀՀ պետական բյուջե:

3. Այլ դրույթներ

3.1 Սույն պայմանագիրն ուժի մեջ է մտնում ստորագրման պահից:

3.2 Սույն պայմանագրում փոփոխություններ և լրացումներ կարող են կատարվել միայն կողմերի համաձայնությամբ, որը կնքվում է գրավոր:

3.3 Սույն պայմանագիրը կազմված է մեկ էջից, կնքված է երկու օրինակից, որոնք ունեն հավասարազոր իրավաբանական ուժ: Յուրաքանչյուր կողմին տրվում է մեկական օրինակ:

4. Կողմերի իրավաբանական հասցեները

 Նվիրատու Նվիրառու

 ՀՀ Տավուշի մարզպետի աշխատակազմ Դիլիջանի համայնքապետարան

 ք. Իջևան, Սահմանադրության 1 ք. Դիլիջան, Մյասնիկյան 55

 ՀՎՀՀ 076 28 257 ՀՎՀՀ 076 18 909

 Հ/Հ 900 371 002 503  Հ/Հ 900 405 051 484

 Գլխավոր քարտուղար Համայնքի ղեկավար

 \_\_\_\_\_\_\_\_\_\_\_\_\_\_\_\_\_\_ Ա. Գևորգյան \_\_\_\_\_\_\_\_\_\_\_\_\_\_\_\_\_\_\_\_ Դ. Սարգսյան

 Կ.Տ. Կ.Տ.